വിദ്യാധനം സര്വ്വ ധനാല് പ്രധാനം : സ്കൂളിന് സ്ഥലം വാങ്ങാന് സ്വര്ണമാല ഊരി നല്കി അദ്ധ്യാപിക കോഴിക്കോട് : വിദ്യാധനം സര്വ്വധനാല് പ്രധാനം എന്നാണ് ചൊല്ല്. ഈ ധനം ആര്ജ്ജിക്കാത്തവന് ജീവിതവിജയം നേടാന് സാധിക്കില്ലെന്നും പറയുന്നു. വിദ്യ പകര്ന്ന് നല്കുന്ന ഇടത്ത് വേണ്ടത്ര സൗകര്യങ്ങള് ഇല്ലെങ്കിലോ. ആ സാഹചര്യത്തില് പലപ്പോഴും നാട്ടുകാര് തന്നെ അതൊരുക്കാന് മുന്നിട്ടിറങ്ങും. ഇവിടെ സ്കൂളിലെ പ്രധാനഅദ്ധ്യാപിക തന്നെ ഇത്തരമൊരു പദ്ധതിയുടെ ധനസമാഹാരണത്തിന് തുടക്കം കുറിച്ചിരിക്കുകയാണ്. സ്കൂളിന് സ്വന്തമായി സ്ഥലം വാങ്ങാന് രണ്ടരപവന്റെ മാലയാണ് അദ്ധ്യാപിക ഊരി നല്കിയത്. നെടിയിരുപ്പ് ജിഎല്പി സ്കൂളിലെ പ്രധാന അദ്ധ്യാപികയായ വി.ബിന്ദുവാണ് ഈ സ്ത് പ്രവര്ത്തിയിലൂടെ നാടിന്മാതൃകയായത്. ഒരു നൂറ്റാണ്ട് പിന്നിട്ടിട്ടും സ്വന്തമായി കെട്ടിടമില്ലാതെയാണ് നെടിയിരുപ്പ് ജിഎല്പി സ്കൂള് പ്രവര്ത്തിക്കുന്നത്.1914ല് പ്രവര്ത്തനം തുടങ്ങിയ സ്കൂളിന്റെ കെട്ടിടം പഴകി ജീര്ണ്ണിച്ചിട്ടു വര്ഷങ്ങളായി. പ്രീ പ്രൈമറിയും ഒന്നുമുതല് അഞ്ചുവരെ ക്ലാസുകളുമുള്ള സ്കൂളില് 237 വിദ്യാര്ത്ഥികളുണ്ട്. എന്നാല് മുഴുവന് വിദ്യാര്ത്ഥികളെയും ഉള്ക്കൊള്ളാനുള്ള സൗകര്യം സ്കൂളിനില്ല.ശൗചാലയമടക്കമുള്ള സൗകര്യങ്ങള് നാട്ടുകാരും അധ്യാപകരും ചേര്ന്നാണ് ഒരുക്കിയത്. ഈ സാഹചര്യത്തിലാണ് സ്കൂളിന് സ്വന്തമായി സ്ഥലം വാങ്ങാന് നാട്ടുകാരും അദ്ധ്യാപകരും രക്ഷിതാക്കളും മുന്നിട്ടിറങ്ങിയത്. ഇതിന്റെ ഭാഗമായാണ് പ്രധാനഅദ്ധ്യാപികയായ വി.ബിന്ദു രണ്ടരപവന്റെ മാല ഊരി നല്കി ധനസമാഹരണത്തിന് തുടക്കം കുറിച്ചത്. അദ്ധ്യാപിയുടെ പ്രവര്ത്തി ഏറെ ആവേശത്തോടെയാണ് ആളുകള് ഏറ്റെടുത്തിരിക്കുന്നത്.ഇത് മാതൃകയാക്കി നിരവധി പേരാണ് സഹായവാഗ്ദാനവുമായി രംഗത്തെത്തിയിരിക്കുന്നത്. ഏറെ നാളായി കടുത്ത അസൗകര്യങ്ങള്ക്ക് നടുവില് നിന്നുകൊണ്ടാണ് സ്കൂള് പ്രവര്ത്തിക്കുന്നത്. .ഈ സാഹചര്യത്തിലാണ് കഴിഞ്ഞദിവസം ജനകീയ വികസനസമിതി രൂപവത്കരിച്ചത്.ദേശീയപാതയോരത്തു സ്കൂള് പ്രവര്ത്തിക്കുന്ന ഭൂമി വിലയ്ക്കുകൈമാറാന് മാനേജര് തയ്യാറാണ്. 15 സെന്റ് സൗജന്യമായും 50 സെന്റ് വിപണിവിലയില് കുറച്ചും നല്കാമെന്നു വാഗ്ദാനം ചെയ്തിട്ടുണ്ട്. 65 സെന്റ് ഭൂമി കിട്ടിയാല് സ്കൂളിന് സ്വന്തമായി കെട്ടിടവും മറ്റു സൗകര്യങ്ങളും ഉണ്ടാക്കാനാകുമെന്നാണ് കണക്കുകൂട്ടുന്നത്